**Osnovna škola Privlaka, Privlaka**

**Ivana Pavla II.br.53**

**23233 Privlaka**

**Školski odbor je na svojoj sjednici održanoj --------------usvojio kriterije ocjene vladanja na temelju prijedloga Učiteljskog vijeća ,te razmatranja na vijeću roditelja i vijeću učenika**

**KRITERIJI OCJENE VLADANJA**

Vladanje učenika je ponašanje učenika na nastavi i drugim oblicima odgojno-obrazovnog rada. Ocjenu vladanja učenika predlaže razrednik i uz mišljenje razrednoga vijeća zaključuje uz pomoć stavki koje proizlaze iz slijedećih dokumenata, a na temelju praćenja i evidencije ponašanja učenika:

* Statut škole (pedagoške mjere, prava i obveze učenika)
* Pravilnik o kućnom redu

- pravila i obveze ponašanja u školskoj ustanovi, unutarnjem i vanjskom prostoru

- odnos prema učenicima (socijalno neprihvatljivi oblici ponašanja, diskriminacija, neprijateljstvo, nasilje)

- odnos prema učiteljima i ostalim djelatnicima

- odnos prema školskoj imovini te društvenom i prirodnom okružju

* Zakon o odgoju i obrazovanju u osnovnoj i srednjoj školi (pedagoške mjere, prava i obveze učenika)
* Pravilnika o pedagoškim mjerama

.

U slučaju da se dogodi neprihvatljivo ponašanje na kraju šk.god. i zbog nemogućnosti provođenja postupka za izricanje pedagoške mjere učeniku se na temelju težine neprihvatljivog ponašanja može izreći niža ocjena iz vladanja.

*Kod učenika koji se školuje po rješenju, ovi kriteriji nemaju jednaku težinu kao i kod drugih učenika zbog određenih specifičnosti u radu i načinu školovanja.*

**Prijedlog *Povjerenstva* jest da pokazatelj potrebe snižavanja ocjene vladanja bude ponavljanje određenog nepoželjnog ponašanja što treba biti pravovremeno evidentirano:**

* U razrednoj knjizi ili ( u vidu opaski ili praćenja u imeniku)
* U evidenciji stručne službe (pedagog i ravnateljica )

**O neprihvatljivom ponašanju, njegovoj evidenciji i posljedicama trebaju pravovremeno biti obaviješteni i učenik i roditelji nakon čega razrednik prati eventualna ponavljanja istog ponašanja.**

**UTJECAJ PEDAGOŠKE MJERE NA OCJENU IZ VLADANJA**

|  |  |  |  |
| --- | --- | --- | --- |
| **Lakšim neprihvatljivim ponašanjima smatra se:** | **Težim neprihvatljivim ponašanjima iz smatra se:** | **Teškim neprihvatljivim ponašanjima smatra se:** | **Osobito teškim neprihvatljivim ponašanjima smatra se:** |
| a) ometanje odgojno-obrazovnoga rada (npr. izazivanje nereda, stvaranje buke, pričanje nakon usmene opomene učitelja/nastavnika ili dovikivanje tijekom odgojno-obrazovnoga rada b) onečišćenje školskoga prostora i okoliša (npr. bacanje smeća izvan koševa za otpatke); c) oštećivanje imovine u prostorima škole ili na drugome mjestu gdje se održava odgojno-obrazovni rad nanošenjem manje štete (npr. šaranje, urezivanje u namještaj); d) nedopušteno korištenje informacijsko-komunikacijskih uređaja tijekom odgojno-obrazovnoga rada; e) pomaganje ili poticanje ulaska neovlaštenih osoba u školski prostor; f) poticanje drugih učenika na neprihvatljiva ponašanja; g) uznemiravanje učenika ili radnika škole odnosno druge aktivnosti koje izazivaju nelagodu u drugih osoba, nakon što je učenik na to upozoren; h) korištenje nedopuštenih izvora podataka u svrhu prepisivanja. | a) ometanje odgojno-obrazovnoga rada na način da je onemogućeno njegovo daljnje izvođenje; b) povreda dostojanstva druge osobe omalovažavanjem, vrijeđanjem ili širenjem neistina i glasina o drugome učeniku ili radniku škole; c) unošenje ili konzumiranje psiho aktivnih sredstava u prostor škole ili na drugo mjesto gdje se održava odgojno-obrazovni rad; d) dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru škole ili na drugome mjestu gdje se održava odgojno-obrazovni rad; e) namjerno uništavanje imovine nanošenjem veće štete u prostoru škole ili na drugome mjestu gdje se održava odgojno-obrazovni rad; f) prikrivanje nasilnih oblika ponašanja; g) udaranje, sudjelovanje u tučnjavi i druga ponašanja koja mogu ugroziti sigurnost samog učenika ili druge osobe, ali bez težih posljedica; h) korištenje ili zlouporaba podataka drugog učenika iz pedagoške dokumentacije; i) klađenje ili kockanje u prostorima škole ili na drugome mjestu gdje se održava odgojno-obrazovni rad; j) prisvajanje tuđe stvari. | a) izazivanje i poticanje nasilnog ponašanja (npr. prenošenje netočnih informacija koje su povod za nasilno ponašanje, skandiranje prije ili tijekom nasilnog ponašanja, snimanje događaja koji uključuje nasilno ponašanje i slična ponašanja); b) nasilno ponašanje koje nije rezultiralo težim posljedicama; c) krivotvorenje ispričnica ili ispitnih materijala; d) neovlašteno korištenje tuđih podataka za pristup elektroničkim bazama podataka škole bez njihove izmjene; e) krađa tuđe stvari; f) poticanje grupnoga govora mržnje; g) uništavanje službene dokumentacije škole; h) prisila drugog učenika na neprihvatljivo ponašanje ili iznuda drugog učenika (npr. iznuđivanje novca); i) unošenje oružja i opasnih predmeta u prostor škole ili drugdje gdje se održava odgojno-obrazovni rad. | a) krivotvorenje pisane ili elektroničke službene dokumentacije škole; b) objavljivanje materijala elektroničkim ili drugim putem, a koji za posljedicu imaju povredu ugleda, časti i dostojanstva druge osobe; c) teška krađa odnosno krađa počinjena na opasan ili drzak način, obijanjem, provaljivanjem ili svladavanjem prepreka da se dođe do stvari; d) ugrožavanje sigurnosti učenika ili radnika škole korištenjem oružja ili opasnih predmeta u prostoru škole ili na drugome mjestu gdje se održava odgojno-obrazovni rad; e) nasilno ponašanje koje je rezultiralo teškim emocionalnim ili fizičkim posljedicama za drugu osobu. |
| **Pedagoška mjera opomene izriče se nakon drugog evidentiranog lakšeg neprihvatljivog ponašanja ili u slučaju da je učenik neopravdano izostao više od 0,5% nastavnih sati** | **Pedagoška mjera ukora izriče se zbog težeg neprihvatljivog ponašanja ili u slučaju da je učenik neopravdano izostao više od 1% nastavnih sati** | **Pedagoška mjera strogog ukora izriče se zbog teškog neprihvatljivog ponašanja ili u slučaju da je učenik neopravdano izostao više od 1,5% nastavnih sati**  | **Pedagoška mjera preseljenja u drugu školu izriče se zbog osobito teškog neprihvatljivog ponašanja ili u slučaju da je učenik neopravdano izostao više od 2% nastavnih sati** |
| **Vladanje** |  |  |  |
| **uzorno** | **dobro** | **loše** |  |
| Učenik poštuje druge učenike, učitelje i ostale djelatnike škole, Pravila ponašanja, Kućni red i Pravila ponašanja na izletima i ekskurzijama, zalaže se u školskim i izvannastavnim aktivnostima, motivira druge učenike svojim primjerom kroz prevenciju nasilja i njegovanje ekološke svijesti. Nakon mjere opomene učenik je u potpunosti ispravio sankcionirano ponašanje.  | Učenik Pravila ponašanja u školi djelomično poštuje kao i Kućnog reda te Pravila ponašanja na izletima i ekskurzijama, nedovoljno se zalaže u školskim aktivnostima. Učeniku je izrečena pedagoška mjera ukora. | Učenik ponavlja nepoštivanje Pravila ponašanja u školi i Kućnog reda i Pravila ponašanja na izletima i ekskurzijama, nepoštivanje učitelja, učenika i ostalih djelatnika škole. Učeniku je izrečena pedagoška mjera strogog ukora. Unatoč izrečenoj pedagoškoj mjeri nije ispravio sankcionirano ponašanje.  |  |

**Prije primjene ovih kriterija**

**Razrednik ima obavezu:**
a) na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika

b) na kraju nastavne godine ( na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, a u odgovarajuću rubriku Dnevnika rada za sat razrednika upisati „javno zaključivanje i priopćavanje ocjena vladanja učenika"

c) redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.

**ELEMENTI OCJENE VLADANJA**

**za učenike po rješenju**

**1.ODNOS PREMA RADU**

|  |  |  |
| --- | --- | --- |
| **UZORNO VLADANJE** | **DOBRO** | **LOŠE** |
| Za redovito pohađanje nastave i ostalih aktivnosti. Izostanci uglavnom opravdani | Učenik pohađa nastavu i ostale aktivnosti, broj neopravdanih izostanaka po pravilniku o pedagoškim mjerama u postotcima za određeni razred odjel | Učenik pohađa nastavu i ostale aktivnosti, prema postotku neopravdanih izostanaka za određeni razredni odjel. |
| Primjeran odnos prema učenju i radu. Učenik na satu surađuje, uglavnom je aktivan i zainteresiran. | Učenik je u više navrata evidentiran kako ne prati nastavu ili ometa nastavu. | Evidentiran loš i nemaran odnos prema učenju i radu. |
| Poštivanje dogovorenih pravila od strane učenika.Učenik izvršava dogovorene zadatke (nošenje pribora, opreme,...) | Učenik više puta opomenut zbog nepoštivanja postavljenih pravila.Učenik povremeno ne nosi pribor i opremu, što je više puta evidentirano. | Učenik ne poštuje dogovorena pravila.Dogovorene zadatke ne izvršava. Vrlo rijetko nosi ili uopće ne nosi pribor i opremu za rad. |

**2. ODNOS PREMA UČENICIMA**

|  |  |  |
| --- | --- | --- |
| UZORNO VLADANJE | DOBRO | LOŠE |
| Učenik ne ometa druge učenike u praćenju nastave. | Kod učenika je evidentirano više puta ometanje drugih učenika u praćenju nastave.  | Učenik učestalo ometa druge učenike (što je i evidentirano). |
| Učenik druge učenike ne ugrožava, ne vrijeđa, ne ismijava, ne prijeti i ne psuje te poštuje prava drugih učenika. | Učenik ugrožava, vrijeđa, ismijava i psuje druge učenike te ne poštuje njihova prava što je i evidentirano više puta. | Učenik često ugrožava, vrijeđa, ismijava i psuje druge učenike i ne poštuje tuđa prava. |
| Učenik ne izaziva sukobe i poštuje pravila timskog rada | Učenik izaziva sukobe ili sudjeluje u sukobima te odbija pravila timskog rada što je i zabilježeno više puta. | Učenik neprestano izaziva sukobe. Nikada ne poštuje pravila timskog rada |

**3. ODNOS PREMA UČITELJIMA I OSTALIM DJELATNICIMA**

|  |  |  |
| --- | --- | --- |
| UZORNO VLADANJE | DOBRO                  | LOŠE |
| Učenik pozitivno reagira na potrebe i zahtjeve koje učitelji postavljaju (a u skladu su s pravnim propisima i kućnim redom škole). | Oglušio se više puta na potrebe i zahtjeve koje učitelji postavljaju (a u skladu su s pravnim propisima i kućnim redom škole). | Učenik negativno reagira na potrebe i zahtjeve koje učitelji postavljaju (a u skladu su s pravnim propisima i kućnim redom škole). |
| Uvažavanje svih učitelja i ostalih zaposlenika Škole te primjeren način komunikacije s njima. | Učenik uvažava samo učitelje predavače i prema njima imaju primjerenu komunikaciju, a ostale ne uvažava. | Učenik ne uvažava niti poštuje učitelja, njegova komunikacija s učiteljima i drugim djelatnicima Škole je neprimjerena. |
| Učenik ne ugrožava sigurnosti učitelja i ostalih zaposlenika Škole. | Učenik je više od jedan put upozoren, što je i evidentirano, zbog ugrožavanja sigurnosti učitelja i učenika | Učenik svojim ponašanjem ugrožava svoju sigurnost i sigurnost učitelja i svih ostalih zaposlenika. |
| Prihvaćanje odgovornosti za svoje postupke. | Učenik ponekad prihvati odgovornost za svoje postupke, ali greške učestalo ponavlja. | Učenik ne prihvaća odgovornost za svoje postupke. |

**4.**      **ODNOS PREMA IMOVINI ŠKOLE TE DRUŠTVENOM I PRIRODNOM OKRUŽJU**

|  |  |  |
| --- | --- | --- |
| UZORNO VLADANJE | DOBRO | LOŠE |
| Učenik čuva imovinu (učenika, škole, osobnu, društvenu...). | Učenik je više od jedanput upozoren za uništavanje imovine (učenika, školske, osobne, društvene…). | Učenik učestalo uništava imovinu (učenika, školsku, osobnu, društvenu…).  |
| Učenik doprinosi ugledu škole u svim prigodama (susreti, ekskurzije, izleti, projekti,..). | Učenik se nepristojno ponaša u svim prigodama (susreti, ekskurzije, izleti, projekti,..)što je evidentirano više puta. | Učenik narušava ugled škole - u svim prigodama (susreti, ekskurzije, izleti, projekti,..). |
| Učenik poštuje zabranu unošenja zabranjenih sredstava u unutrašnji ili vanjski prostor Škole. | Učenik se oglušio na zabranu unošenja zabranjenih sredstava (cigarete, petarde,...) u unutrašnji ili vanjski prostor Škole.  | Učenik učestalo krši zabranu unošenja zabranjenih sredstava u unutrašnji ili vanjski prostor Škole. |
| Poštivanje različitosti, visoka tolerancija, uvažavanje manjina. | Kod učenika evidentirano nepoštivanje različitosti, netolerancija i nepoštivanje manjina što je više evidentirano. | Učenik uopće ne prihvaća različitost niti manjine, niska tolerancija (prijetnje, vrijeđanje, učestali sukobi). |
| Prihvaćanje odgovornosti za svoje postupke. | Uglavnom prihvaća odgovornost za svoje postupke, ali pogreške ponavlja evidentirano više puta. | Ne prihvaća odgovornost za svoje postupke. |
| Posjeduje razvijenu ekološku svijest i ponaša se s tim u skladu  (vodi računa o školskom interijeru i urednosti školskog okoliša). | Djelomice razvijena ekološku svijest (onečišćuje okoliš- više puta evidentirano) | Nema razvijenu ekološku svijest (ne vodi računa o školskom interijeru i urednosti školskog okoliša). |

**Povjerenstvo za izradu kriterija ocjene vladanja:**

1. **Marija Grbić, pedagoginja**
2. **Irena Špralja,učiteljica hrvatskog jezika**
3. **Marina Diklić Matešić,učiteljica povijesti**
4. **Elizabeta Carić,učiteljica razredne nastave**
5. **Marica Kršlović,učiteljica razredne nastave**

**Ravnateljica:**

**Verica Škibola,prof.**